Dr Pepper

Dr Pepper er en brus fra USA. Den markedsføres som en brus med unik smak. Den ble oppfunnet i 1880 av Charles Alderton i Waco i Texas, og først servert rundt 1885. Dr Pepper ble først nasjonalt markedsført i USA i 1904, og blir nå solgt også i Europa, Asia og resten av Amerika. Av varianter fins det blant annet en sukkerfri versjon, Diet Dr. Pepper, samt en rekke versjoner med ekstra smak, som ble introdusert på 2000-tallet.

Brusen er et beskyttet varemerke som tilhører det samme foretaket som eier brusmerket 7 Up.Rodengen, Jeffrey L., "The Legend of Dr. Pepper/Seven-Up", Write Stuff Syndicate, Inc., 1995, side 31 Dr Pepper er den nest mest solgte brusen i USA.

Selv om Dr Pepper har likheter med cola har amerikanske Food and Drug Administration avgjort at det ikke er coladrikk, ikke en root beer og ikke en brus med fruktsmak. Brusen sies å være i en kategori kalt «pepperbrus», oppkalt etter merket. Andre brusmerker i denne kategorien, som for eksempel Dublin Original og Pibb Xtra, har en lignende smaksprofil.

 Referanser 

 Eksterne lenker 


Kategori:Brus
Kategori:McLennan County